**รูปแบบระบบเกียรติศักดิ์ที่ใช้ในการปกครองนักเรียนนายสิบตำรวจของศูนย์ฝึกอบรมตำรวจภูธรภาค 4**

The form of the honor system implemented in the administration of police corporal students in the Provincial Police Region 4 Training Center

**ร้อยตำรวจเอก ยงยุทธ สุพรมพิทักษ์**

**Pol.Capt. Youngyut Suprompitak**

**An Independent Study Report for the Degree of Master of Police Administration andCommunity in Local Government, College of Local Administration, KhonKaen University. Year 2018**

**อาจารย์ที่ปรึกษา พ.ต.อ. ดร. การุณย์ บัวเผื่อน**

**Pol.Col. Garoon Buapheun Ph.D.**

**บทคัดย่อ**

การวิจัยเรื่อง รูปแบบระบบเกียรติศักดิ์ที่ใช้ในการปกครองนักเรียนนายสิบตำรวจของศูนย์ฝึกอบรมตำรวจภูธรภาค 4 มีวัตถุประสงค์เพื่อศึกษารูปแบบระบบเกียรติศักดิ์โดยมุ่งเน้น ด้านมโนสุจริต และ ด้านความรักเกียรติ ใช้ระเบียบวิธีการวิจัยเชิงคุณภาพ เก็บข้อมูลจาก ผู้ให้ข้อมูลที่สำคัญอย่างเฉพาะเจาะจงจำนวน 10 ราย มีผลการวิจัยดังนี้ ด้านมโนสุจริต มีการปลูกฝังให้นักเรียนนายสิบตำรวจ มีการกระทำในสิ่งที่เป็นประโยชน์มีคุณค่า เพื่อการทำงานที่ปลอดภัย ตัวเองปลอดภัยถูกกฎหมายและสังคมยอมรับ มุ่งสร้างคนให้เป็นคนดี ไม่เห็นแก่ตัวมีความเสียสละ ดำรงตนด้วยความยุติธรรมกระทำการด้วยปัญญา โดยสร้างแรงบัลดาลใจให้มีความรักห่วงใยประชาชน มุ่งเน้นให้เกิดความรับผิดชอบต่อหน้าที่ การมีวินัยของตำรวจจะทำให้เกิดการเคารพสิทธิของบุคคลอื่นโดยอัตโนมัติ มุ่งสร้างการทำงานเป็นทีมโดยต้องมีความพร้อมตลอดเวลา มีการวางแผนงานอย่างเป็นกลยุทธ์ ปลูกฝังวิธีการทำงานด้านความซื่อสัตย์ยุติธรรม เป็นตำรวจต้องมีวินัย กล้าหาญ อดทนเด็ดขาด รักหน้าที่ยิ่งชีวิต โดยไม่เอาเปรียบคนอื่นเน้นเรื่องการเสียสละเพื่อส่วนรวม โดยยึดมั่นในสิทธิ เสรีภาพ และหน้าที่ตามรัฐธรรมนูญกำหนดด้านความรักเกียรติ์ มีการปลูกฝังให้นักเรียนนายสิบตำรวจ มีความเชื่อมั่นในตนเอง ศรัทธาในอาชีพ โดยยึดหลักความซื่อตรงคือความยุติธรรม ยึดสังคมเป็นหลัก ทุกคนเป็นส่วนหนึ่งของสังคม และ สังคมของตำรวจต้อง เป็นสังคมที่มีเกียรติศักดิ์ศรีต้องมีกฎระเบียบวินัยข้อบังคับ ซึ่งจะทำให้ตำรวจเป็นอาชีพที่บำเพ็ญตนให้เป็นประโยชน์ต่อสังคมเพื่อส่วนรวม ทั้งนี้ปลูกฝังให้นักเรียนนายสิบทุกคนรักและมีความภูมิใจอย่างองอาจที่ได้ใส่เครื่องแบบตำรวจที่สง่าและสวยงาม และยึดหมั่นในระบอบประชาธิปไตย อันมีพระมหากษัตริย์ทรงเป็นประมุข ให้อยู่ในสายเลือด โดยยึดถืออุดมคติตำรวจในการดำรงวิถีชีวิต

**ABTRACT**.

The research about the form of the honor system implemented in the administration of police corporal students in the Provincial Police Region 4 Training Center is conducted with the objective to study the honor system with key focus in the aspects of virtue and honor. Applying the qualitative research methodology, the research collects data from 10 significant key informants, and produces the findings as follows: In terms of virtue, the police corporal students are instilled with the idea of performing good and beneficial deeds for the safe working environment and self-prevention as well as achieving what the law and the society expect. They are shaped into good police corporal officers in which they learn to be selfless, wiling to sacrifice as well as carrying themselves with justice and performing their duties with intelligence. Inspired by the love and care for the public, their goal is to show responsibility towards their duties. The police's discipline will automatically bring about the respect in other people's rights. Also, the idea of teamwork is encouraged in which they need to always stand ready, and come up with plans in a strategic way. Other ideas that are planted in the minds of the police corporal students are that they need to work on the basis of honesty and justice. They need to show discipline, bravery, perseverance, and responsibility without taking advantage from others. Furthermore, they have to bear in mind that their jobs mean sacrificing for the good of the public, and that they need to uphold in the rights, the liberty, and the duty as indicated by the Constitution.In terms of honor, the police corporal students are taught to be confident and to believe in their profession on the basis of integrity and justice. They are also required to uphold in the society as the core as everyone is part of the society. For the police society, it has to be an honorable society with rules and regulations. This, as a result, will shape these students into the career police officers who will perform beneficial deeds for the society and the public. Moreover, every police corporal student is instilled with the love and the pride in wearing the smart and elegant police uniform. Apart from the police ideals, they also uphold in the ideology of democracy with the King as the Head of State.

คำสำคัญ รูปแบบ , ระบบเกียรติศักดิ์

Keyword: form, honor system

**บทนำ**

**ที่มาและความสำคัญของปัญหา**

ระบบเกียรติศักดิ์ คุณสมบัติที่สำคัญที่สุดประการหนึ่งของนักเรียนนายเรือก็คือระบบเกียรติศักดิ์ อันหมายถึง เกียรติยศ ศักดิ์ศรีความดีงาม ที่แสดงออกถึงความเป็นสุภาพบุรุษแห่งราชนาวีไทย ระบบเกียรติศักดิ์ดังกล่าวนี้ได้กำเนิดขึ้นพร้อมกับโรงเรียนนายเรือ จากหลักฐานที่ปรากฏพบว่าได้มีการบัญญัติระบบเกียรติศักดิ์เป็นลายลักษณ์อักษรครั้งแรกประมาณ ปี พ.ศ. 2500โดยสอดคล้องกับแนวคิดระบบเกียรติศักดิ์ของโรงเรียนเตรียมทหารในขณะนั้น ซึ่งได้กำหนดระบบเกียรติศักดิ์สำหรับนักเรียนนายเรือ (วารสารกรมนักเรียนนายเรือรักษาพระองค์ ,2555)

กฎแห่งเกียรติยศ (Honor Code) เป็นรากฐานของจริยธรรม และเป็นกลไกของการปลูกฝังอุดมการณ์ ของนักเรียนนายร้อยเวสปอยต์ ที่กลายเป็นแบบอย่างแก่โรงเรียนทั่วโลกนั่นคือ กฎแห่งเกียรติยศ หรือ หลักประพฤติพื้นฐาน ที่จะอธิบายให้เข้าใจถึงระบบเกียรติศักดิ์ได้เป็นอย่างดี กฎแห่งเกียรติยศของเวสปอยต์ ไม่เคยเปลี่ยนและยังคงยืนยงอยู่เช่นนี้ตลอดไป เพราะเป็นความรับผิดชอบของนักเรียนทุกคน ที่จะต้องดำรงประเพณีสำคัญของเวสปอยต์นี้ไว้ให้ได้ แต่มาตรฐานความดีนั้นละเอียดอ่อน นักสังคมศาสตร์บางท่านเรียกว่า มาตรฐานทางจริยธรรม ความดีที่ทำได้ยาก ความกล้าหาญทางจริยธรรมระบบเกียรติศักดิ์ เป็นรากฐานของงานการสร้างนักรบในอุดมคติ การหลอมรวมหัวใจของชายชาติทหาร และการสร้างสุภาพบุรุษของวงสังคม ในเวลาปกติภารกิจของเวสปอยต์ คือการให้การศึกษาอบรมแก่นักเรียนนายร้อยเวสปอยต์ เพื่อให้พวกเขามีคุณสมบัติ(Character) อุปนิสัย จิตใจ และบุคลิกภาพ ที่เพียบพร้อมสำหรับการเป็นผู้นำกองทัพ ในอนาคต ผู้ที่สำเร็จการศึกษาจากเวสปอยต์ จะมีคุณสมบัติของความเป็นผู้นำตลอดชีวิต อันเป็นคุณสมบัติที่ตราตรึงอยู่ในความทรงจำ (วารสารจิตวิทยาความมั่นคง,2539)

การให้เกียรติ คือ หัวใจของการอยู่ร่วมกัน เกียรติของแต่ละคนถักทอรวมเป็นสายใยแห่งความไว้เนื้อเชื่อใจ (Mutual Trust) ของหมู่คณะ แล้วขยายกลายเป็นผืนเกราะแห่งศรัทธาของปวงประชา นั่นคือ บ่อเกิดของความสมานฉันท์ และความรักหมู่รักคณะบันไดแห่งเกียรติยศขั้นแรกนั่นคือ ความเป็นสุภาพบุรุษอันเป็นคุณธรรมของหมู่คนที่ยึดมั่นในความจริง และความสัตย์หากคนเราคิดจะคบค้ากัน หรือทำความตกลงในเรื่องใดแล้ว ถ้าทั้งสองฝ่ายต่างเป็นคนที่ซื่อสัตย์ จริงใจ ความร่วมมือและงานการทั้งหลาย ก็จะดำเนินไปอย่างราบรื่นและง่ายดาย การซื่อสัตย์ต่อตนเองและหมู่คณะนั้น หมายความว่า พวกเขาจะยึดมั่นในความจริงและความสัตย์ แสดงออกทางพฤติกรรมโดยมี มโนสุจริต วาจาสุจริต และกายสุจริต ทุกคนที่ยึดมั่น มาตรฐานทางจริยธรรมก็จะเป็นที่ยอมรับ เป็นที่เชื่อถือศรัทธาจากประชาชน มนุษย์เป็นสัตว์สังคมอยู่รวมกันก็เพราะหวังจะพึ่งพาอาศัยซึ่งกันและกัน หมู่คณะที่ยิ่งใหญ่เริ่มต้นจากการให้เกียรติและจริงใจต่อกัน อันเป็นคุณสมบัติของสุภาพบุรุษ ส่วนเรื่องของ ‘หน้า’ เป็นเรื่องใหญ่ในสังคมไทย ถ้ารู้สึกเสียหน้า รู้สึกว่าไม่ให้เกียรติ จะโกรธเป็นฟืนเป็นไฟถึงขั้นตัดญาติตัดมิตร ไม่เผาผีกันเลยทีเดียว ข้าราชการทำงานโดยไม่หวังกำไร ไม่หวังเงินทอง แต่หวังจะสร้างชื่อเสียงให้เป็นเกียรติแก่วงศ์ตระกูล (วารสารกรมข่าวทหารอากาศ,2558)

การเพาะบ่มประสบการณ์และผ่านการพัฒนามายาวนาน ถือเป็นหลักในการหล่อหลอมคุณธรรมให้แก่นักเรียน อย่างไรก็ตามงานการสร้างผู้นำให้มีคุณสมบัติที่โดดเด่น บุคลิกสง่างาม สติปัญญาเฉียบแหลม และอุดมการณ์ที่มั่นคงนั้น มีอะไรที่มากกว่าการฝึกทางธรรมดา และ เหนือกว่าการให้การศึกษาแก่เยาวชน ทางด้านพุทธิศึกษา พลศึกษา และจริยศึกษา ที่ส่วนมากจะใช้วิธีการอบรม พร่ำบ่น สอนสอดแทรกคุณธรรม เวสปอยต์ก็ทำเช่นนั้น แต่ที่แปลกแตกต่างนั้น อยู่ที่บรรยากาศของการศึกษา เวสปอยต์ มีตำนานมีอนุสาวรีย์ของวีรบุรุษเป็นชุมชนของคนรักชาติ นอกจากนั้น ผู้ให้การอบรมทุกคนเคยผ่านกระบวนการหล่อหลอมแห่งเกียรติยศเหล่านั้นมาแล้ว ทุกคนฟันฝ่ามาได้อย่างเลือดตาแทบกระเด็น จึงตราตรึงอยู่ในความทรงจำ ดังนั้นผู้ให้การอบรมจึงเชื่อมั่นในระบบฯนี้ จนกลายเป็นเบ้าหลอมที่ทำให้ผลผลิตออกมาเป็นพิมพ์เดียวกัน โรงเรียนทุกแห่ง ก็ให้ความสำคัญและจริงจังในการหล่อหลอมคุณธรรม หาใช่เพียงคิด ไม่เพียงพูดแต่ทำจริงและทำสำเร็จมาแล้วนับไม่ถ้วน เป้าหมายในชีวิตก็ชัดเจน กระบวนการกล่อมเกลานั้นจึงมากกว่าการหล่อหรือชุบ แต่เป็นการหลอมจนเข้าเนื้อ ผลผลิตของโรงเรียนจึงไม่ใช่เหล็กหล่อแต่เป็นเหล็กกล้า หัวใจของระบบเกียรติศักดิ์อยู่ที่ มโนสุจริต ความรักเกียรติ ความรักหมู่คณะ และความรับผิดชอบต่อสถาบันที่สร้างพวกเขาขึ้นมา ศาลเกียรติศักดิ์ (The Honor Court) บ่งถึงพันธะสัญญาร่วมกัน แสดงเจตจำนงมุ่งมั่นที่จะกระทำและหาทางไม่ให้ละเมิดกฎแห่งเกียรติยศนั้น จึงทำให้ต้องสถาปนาศาลเกียรติศักดิ์ (The Honor Court) ขึ้นเป็นหลักของระบบเกียรติศักดิ์ ศาลเกียรติศักดิ์ มีหน้าที่พิจารณาการกระทำใด ๆ ของนักเรียนนายทหารที่มีผลต่อเกียรติยศ เกียรติศักดิ์ ของหมู่คณะทุกปีจะมีการคัดสรรและแต่งตั้งคณะกรรมการนักเรียนขึ้นมา ให้ทำหน้าที่เป็นคณะตุลาการของศาลเกียรติศักดิ์ควบคู่กับการทำงานของนักเรียนบังคับบัญชา ที่มีหน้าที่กล่อมเกลาและสอนสั่งแก่รุ่นน้อง ให้เข้าใจเหตุผลและแบบธรรมเนียมการปฏิบัติ ระบบเกียรติศักดิ์มีจุดเริ่มต้นอยู่ที่ใจ อยู่ที่ความรักในเกียรติของตนเอง และความรักในเกียรติของหมู่คณะ เมื่อมีใจเช่นนั้นแล้ว ใช้ตรรกะเหตุผลผสมประสบการณ์และความรู้ มาคิดพิจารณามีสติคุ้มครองการกระทำ แต่หากเกิดผิดพลาดพลั้งเผลอ ความรู้สึกผิดในใจของตน จะเป็นเครื่องเตือนให้เกิดความละอายต่อบาป ในลักษณะเดียวกับธรรมเนียมปฏิบัติของสงฆ์ เมื่อรู้ตัวว่าได้ละเมิดศีลหรือพระธรรมวินัยก็จะต้องปลงอาบัติ เพื่อเตือนตนให้สำนึกผิดแล้วตั้งใจจะไม่กระทำอีก แต่หากเป็นการกระทำผิดฐานละเมิด/ฝ่าฝืนกฎระเบียบของกรมนักเรียนฯ จนพ้นขอบเขตของระบบเกียรติศักดิ์กลับไปใช้ระบบการปกครองบังคับบัญชา และการลงโทษทางวินัยตามปกติ แต่การกระทำบางอย่างก้ำกึ่งกันระหว่าง ระบบเกียรติศักดิ์กับระบบการลงโทษทางวินัย อาจไม่ผิดวินัยแต่ส่งผลกระทบถึงชื่อเสียง เกียรติศักดิ์ของนักเรียนโดยรวม จึงต้องเปิดศาลเกียรติศักดิ์ให้ตุลาการฯ ร่วมกันพิจารณาคดีและตัดสินลงโทษ ซึ่งการลงโทษดังกล่าวเป็นการลงโทษทางสังคมมิใช่ลงโทษตามอำเภอใจ มิใช่ความไม่พอใจส่วนตัว แต่เป็นการลงโทษเพื่อส่วนรวมเพื่ออนาคตจะได้สามารถรักษาเกียรติของหมู่คณะไว้ (วารสารวิชาการนายเรืออากาศ ฉบับที่ 3,2550)

ในการปกครองนักเรียนนายสิบตำรวจของศูนย์ฝึกอบรมนักเรียนนายสิบตำรวจ ได้มีการนำรูปแบบระบบเกียรติศักดิ์มาใช้กับนักเรียนนายสิบตำรวจ เพื่อเป็นการสร้างตำรวจที่ดีที่จะออกไปปฏิบัติหน้าที่รับใช้สังคม พิธีกรรมต่างๆ ที่ถูกสร้างขึ้นในสถาบันหลักของตำรวจนี้ เป็นวิถีวัฒนธรรมและประเพณีในระบบการเรียนการสอนของสถาบันสูงสุดในเหล่าตำรวจและทหาร ที่ล้วนถูกผูกโยงกับระบบเกียรติศักดิ์แทบทั้งสิ้น อาจเนื่องมาจากสถาบันเหล่านี้มุ่งหวังผลิตผู้นำที่ต้องมีลักษณะพิเศษมิใช่แต่มีความรู้เท่านั้น หากแต่ต้องมีคุณลักษณะทางร่างกายและจิตใจที่เข้มแข็งอย่างพิเศษด้วย จึงจะสามารถปฏิบัติหน้าที่ได้อย่างมีประสิทธิภาพสูงสุด โดยเฉพาะอย่างยิ่งในภาวะที่จำต้องปฏิบัติงานอยู่ในภาวะบริบทที่กดดันและตึงเครียดมากที่สุด (คอลัมน์เด็ดสัญลักษณ์แห่งเกียรติยศ ศักดิ์ศรี 26 สิงหาคม 2558)

ดังนั้น ผู้วิจัยมีความสนใจ ที่จะศึกษาเรื่องรูปแบบระบบเกียรติศักดิ์ที่ใช้ในการปกครอง นักเรียนนายสิบตํารวจของศูนย์ฝึกอบรมตํารวจภูธรภาค 4 โดยมุ่งเน้นศึกษาเชิงรูปแบบระบบเกียรติ ศักดิ์ของนักเรียนนายสิบตํารวจ ที่ใชในการปกครองของศูนย์ฝึกอบรมตํารวจภูธรภาค 4 ด้านมโน สุจริตและดานความรักเกียรติ เพื่อนําข้อมูลที่ไดจากการศึกษาคนคว้า เป็นแนวทางในการพัฒนาของศูนย์ฝึกอบรมตํารวจภูธรภาค 4

**วัตถุประสงค์ของการวิจัย**

1.2.1. เพื่อศึกษารูปแบบระบบเกียรติศักดิ์ ที่ใช้ในการปกครองนักเรียนนายสิบตำรวจของศูนย์ฝึกอบรมตำรวจภูธรภาค 4

1.2.2. เพื่อหาข้อค้นพบจากการศึกษารูปแบบระบบเกียรติศักดิ์ ที่ใช้ในการปกครองนักเรียนนายสิบตำรวจของศูนย์ฝึกอบรมตำรวจภูธรภาค 4

**ขอบเขตการวิจัย**

การศึกษาวิจัยเรื่องรูปแบบระบบเกียรติศักดิ์ของนักเรียนนายสิบตำรวจ ที่ใช้ในการปกครองของศูนย์ฝึกอบรมตำรวจภูธรภาค 4 โดยมุ่งเน้นศึกษารูปแบบระบบเกียรติศักดิ์ของนักเรียนนายสิบตำรวจ ที่ใช้ในการปกครองของศูนย์ฝึกอบรมตำรวจภูธรภาค 4 เพื่อนำข้อมูลที่ได้จากการศึกษาค้นคว้า เป็นแนวทางในการพัฒนาการปกครองนักเรียนนายสิบของศูนย์ฝึกอบรมตำรวจภูธรภาค 4

**นิยามศัพท์เฉพาะ**

รูปแบบ หมายถึง แบบอย่างของสิ่งใดสิ่งหนึ่งเพื่อเป็นแนวทางในการสร้างหรือทำซ้ำเป็นตัวอย่างเพื่อการเลียนแบบ เป็นแผนภูมิหรือรูปสามมิติซึ่งเป็นตัวแทนของสิ่งใดสิ่งหนึ่ง หรือหลักการหรือแนวคิด เป็นชุดของปัจจัย หรือตัวแปรที่มีความสัมพันธ์ซึ่งกันและกัน ซึ่งรวมกันเป็นตัวประกอบและเป็นสัญลักษณ์ทางระบบสังคม ตามความหมายดังกล่าว อาจกล่าวได้ว่า รูปแบบ คือแบบจำลองของสิ่งที่เป็น

ระบบเกียรติศักดิ์ หมายถึง ระบบที่ปลูกฝังอุปนิสัยอันสำคัญยิ่งซึ่งเป็นรากฐานของงานการสร้างนักรบในอุดมคติ การหลอมรวมหัวใจของชายชาติทหาร และ การสร้างสุภาพบุรุษของสังคม หัวใจของระบบเกียรติศักดิ์ อยู่ที่มโนสุจริต ความรักเกียรติ ความซื่อสัตย์ ความกล้าหาญ ความมีสัจจะ มีความเคารพในตนเอง ความเที่ยงธรรม และความเมตตากรุณา

ศูนย์ฝึกอบรมตำรวจภูธรภาค 4 หรือ ศฝร.ภ.4 หมายถึง ศูนย์ฝึกอบรมตำรวจภูธรภาค 4 อยู่ภายใต้สังกัดสายการบังคับบัญชาของตำรวจภูธรภาค 4 สำนักงานตำรวจแห่งชาติ ตั้งอยู่ 272 หมู่ 14 ถนนมิตรภาพ ตำบลในเมือง อำเภอเมือง จังหวัดขอนแก่น

**ประโยชน์ที่คาดว่าจะได้รับ**

1. เพื่อทราบถึงรูปแบบของระบบเกียรติศักดิ์ ที่ใช้ในการปกครองนักเรียนนายสิบตำรวจของศูนย์ฝึกอบรมตำรวจภูธรภาค 4

2. เพื่อนำข้อค้นพบที่ได้จากการศึกษากำหนดเป็นยุทธศาสตร์ และกิจกรรมในการปกครองนักเรียนนายสิบของศูนย์ฝึกอบรมตำรวจภูธรภาค 4

**กรอบแนวคิดในการวิจัย**

รูปแบบระบบเกียรติศักดิ์ที่ใช้ในการปกครองนักเรียนนายสิบตํารวจของศูนย์ฝึกอบรมตํารวจภูธรภาค 4

รูปแบบระบบเกียรติศักดิ์มีองค์ประกอบดังต่อไปนี้

1. ด้านมโนสุจริต

2. ด้านความรักเกียรติ

**แผนภาพที่ 1** แสดงกรอบแนวคิดในการวิจัย เรื่อง รูปแบบระบบเกียรติศักดิ์ที่ใช้ในการปกครองนักเรียนนายสิบตํารวจของศูนย์ฝึกอบรมตํารวจภูธรภาค 4

**อธิบายกรอบแนวคิด**

1. ด้านมโนสุจริต มีองค์ประกอบดังต่อไปนี้

1.1 เรื่องคุณลักษณะด้านคุณธรรม ประกอบด้วย

1.1.1 เรื่องความมีวินัย

1.1.2 เรื่องเป็นความอดทน

1.1.3 **เรื่องเป็นความเคารพ**

1.2 เรื่องคุณลักษณะด้านสังคม ประกอบด้วย

1.2.1 การกิริยามารยาท

1.2.2 การปรับตัว

1.2.3 การตรงต่อเวลา

1.3 เรื่องคุณลักษณะด้านการเรียนรู้ ประกอบด้วย

1.3.1 การเรื่องคนดี

1.3.2 การเรื่องคนเก่ง

1.3.3 คนที่มีความสุขในการดำรงชีพ

1.3.4 การเรื่องผู้ที่มีคุณลักษณะที่ดี

2.ความรักเกียรติ มีองค์ประกอบดังต่อไปนี้

2.1 เรื่องการนับถือตนเอง

2.2 เรื่องการความซื่อสัตย์สุจริต ซื่อตรง สามารถเชื่อถือได้

2.3 เรื่องการมีระเบียบข้อบังคับ และยึดถือขนบธรรมเนียม

2.4 เรื่องการมีความภาคภูมิใจในวิชาชีพตำรวจ

2.5 เรื่องการรักษาวินัยและความสามัคคีในหมู่คณะ

2.6 เรื่องการเคารพศรัทธา และยึดหมั่นการปกครองระบอบประชาธิปไตย อันมีพระมหากษัตริย์ทรงเป็นประมุข

2.7 เรื่องการกล้ายืนหยัดกระทำในสิ่งที่ถูกต้อง ดีงามเพื่อเกียรติศักดิ์และศักดิ์ศรีของความเป็นตำรวจ

2.8 เรื่องการประพฤติปฏิบัติตนเป็นผู้นำและเป็นแบบอย่างที่ดี รวมทั้งเป็นที่ปรึกษาและที่พึ่งของผู้ใต้บังคับบัญชา

2.9 เรื่องการอุทิศตนเอง ไม่หลีกเลี่ยงหรือเกี่ยงงาน ร่วมมือร่วมใจปฏิบัติหน้าที่โดยยึดความสำเร็จของงานและชื่อเสียงของหน่วยเป็นที่ตั้ง

2.10 เรื่องการปฏิบัติหน้าที่ด้วยความวิริยะอุสาหะ ขยันหมั่นเพียร เสียสละ ใช้ปฏิภาณไหวพริบกล้าหาญและอดทน

**วิธีดำเนินการศึกษา**

การศึกษาวิจัยเรื่อง รูปแบบระบบเกียรติศักดิ์ที่ใช้ในการปกครองนักเรียนนายสิบตำรวจของศูนย์ฝึกอบรมตำรวจภูธรภาค 4 เพื่อทราบถึงรูปแบบของระบบเกียรติศักดิ์ ที่ใช้ในการปกครองนักเรียนนายสิบตำรวจของศูนย์ฝึกอบรมตำรวจภูธรภาค 4โดยมุ่งเน้นด้านโนสุจริตและด้านความรักเกียรติ เพื่อนำข้อค้นพบที่ได้จากการศึกษามากำหนดเป็นยุทธศาสตร์และกิจกรรมในการปกครองนักเรียนนายสิบของศูนย์ฝึกอบรมตำรวจภูธรภาค 4โดยผู้ศึกษามีขั้นตอนวิธีดำเนินการดังต่อไปนี้

1. วิธีการศึกษา

การวิจัยเรื่องนี้ ใช้ระเบียบวิจัยเชิงคุณภาพ (Qualitative Research)โดยวิธีการสัมภาษณ์แบบเชิงลึก(In-depth Interview) ซึ่งมีขั้นตอนในการดำเนินการวิจัย ดังนี้

การศึกษาค้นคว้าจากเอกสาร (Documentary Study) โดยการศึกษาจากหนังสือ วารสาร

เอกสารวิชาการ การสืบค้นจากอินเทอร์เน็ต รวมถึงการศึกษาจากงานวิจัย สารนิพนธ์และ

วิทยานิพนธ์ที่เกี่ยวของ

การศึกษาภาคสนาม (Field Study) การศึกษาเชิงคุณภาพ (Qualitative Research) ใช้แนวคำถามเป็นเครื่องมือในการเก็บรวบรวมข้อมูลจากผู้ใหญ่ข้อมูลที่สำคัญ โดยใช้วิธีการสัมภาษณ์แบบเจาะลึก (In-depth Interview)

2. กลุ่มประชากรที่ใช้ในการศึกษาวิจัยกลุ่มประชากรที่ใช้ในการศึกษาวิจัยในครั้งนี้ คือ ข้าราชการตำรวจและนักเรียนนายสิบตำรวจของศูนย์ฝึกอบรมตำรวจภูธรภาค 4 ที่เข้ารับการฝึกอบรม

3. กลุ่มผู้ใหญ่ข้อมูลที่สำคัญ (Key-informants)

ผู้วิจัยใช้ระเบียบวิธีการวิจัยเชิงคุณภาพ (Qualitative Research) ดังนั้น ผู้วิจัยจึงใช้วิธีการเลือกผู้ให้ข้อมูลที่สำคัญจากกลุ่มประชากรอยางเฉพาะเจาะจงใหญ่เป็นไปตามกรอบแนวคิด และวัตถุประสงค์ของการวิจัยมีผู้ให้ข้อมูลที่สำคัญ จำนวน 10 ราย ประกอบด้วย

ผู้บังคับบัญชาฝ่ายปกครองและการฝึก ของศูนย์ฝึกอบรมตำรวจภูธรภาค 4

1. ผู้กำกับการฝ่ายปกครองและการฝึกของศูนย์ฝึกอบรมตำรวจภูธรภาค 4 จำนวน 1 ราย

2. รองผู้กำกับการฝ่ายปกครองและการฝึกของศูนย์ฝึกอบรมตำรวจภูธรภาค 4 จำนวน 1 ราย

3. สารวัตรฝ่ายปกครองและการฝึกของศูนย์ฝึกอบรมตำรวจภูธรภาค 4 จำนวน 2 ราย

4. รองสารวัตรฝ่ายปกครองและการฝึกของศูนย์ฝึกอบรมตำรวจภูธรภาค 4 จำนวน 2 ราย

5. ผู้บังคับหมู่ฝ่ายปกครองและการฝึกของศูนย์ฝึกอบรมตำรวจภูธรภาค 4 จำนวน 1 ราย

6. หัวหน้านักเรียนนายสิบตำรวจของศูนย์ฝึกอบรมตำรวจภูธรภาค 4 จำนวน 1 ราย

7. ผู้ช่วยหัวหน้านักเรียนนายสิบตำรวจของศูนย์ฝึกอบรมตำรวจภูธรภาค 4 จำนวน 2 ราย

รวมผู้ให้ข้อมูลที่สำคัญ จำนวน 10 ราย

4. เครื่องมือที่ใช้ในการจัดเก็บข้อมูล

การวิจัยเชิงคุณภาพ (Qualitative Research) ใช้แบบสัมภาษณ์เชิงลึกเป็นเครื่องมือในการ

เก็บรวบรวมข้อมูล ดังนี้

4.1 การศึกษาทบทวนวรรณกรรมจากแนวคิดทฤษฎีและงานวิจัยที่เกี่ยวข้องต่างๆ มา

สร้างแบบสัมภาษณ์เชิงลึกโดยให้ครอบคลุมตามวัตถุประสงค์ที่ต้องการศึกษา

4.2 ผู้วิจัยได้นำเครื่องมือ คือ แบบสัมภาษณ์เชิงลึกดังกล่าวไปให้ผู้เชี่ยวชาญตรวจสอบว่า

แบบสัมภาษณ์เชิงลึกนั้นถูกต้อง ครบถ้วนตรงประเด็นของการศึกษาครั้งนี้

4.3 เมื่อผู้เชี่ยวชาญตรวจสอบความถูกต้องและผู้วิจัยได้นำแบบสัมภาษณ์ไปทดสอบ

ความเข้าใจและเนื้อหาของแบบสัมภาษณ์ ก่อนนำไปใช้จริง โดยการทดสอบเครื่องมือในการเก็บ

รวบรวมข้อมูล ซึ่งประกอบด้วยแนวคำถาม ดังต่อไปนี้

4.3.1 ข้อมูลทั่วไปของผู้ใหญ่ข้อมูลที่สำคัญ ได้แก่ เพศ อายุ ยศ ตำแหน่ง

4.3.2 คำถามปลายเปิดเพื่อให้ผู้ที่ให้ข้อมูลสามารถให้ข้อมูลตอบได้โดยอิสระในเรื่อง รูปแบบระบบเกียรติศักดิ์ที่ใช้ในการปกครองนักเรียนนายสิบตำรวจของศูนย์ฝึกอบรมตำรวจภูธรภาค 4

4.3.3 สมุดบันทึกภาคสนาม เพื่อบันทึกข้อมูลที่ได้จากการสัมภาษณ์และการ

สังเกตในการศึกษาวิจัยเป็นการบันทึกข้อมูลในขณะที่มีการศึกษาวิจัย ซึ่งมีประโยชน์ต่อการนำข้อมูล

ที่ได้มาทำการวิเคราะห์ต่อไป

5. วิธีการเก็บรวบรวมข้อมูล

การศึกษาวิจัยครั้งนี้ ผู้ศึกษาวิจัยได้ออกไปเก็บรวบรวมข้อมูลด้วยตนเอง โดยวิธีการสัมภาษณ์แบบเจาะลึกกลุ่มผู้ให้ข้อมูล ผู้ศึกษาวิจัยทำการเก็บรวบรวมข้อมูลจากข้าราชการตำรวจและนักเรียนนายสิบตำรวจของศูนย์ฝึกอบรมตำรวจภูธรภาค 4 ซึ่งเป็นผู้ให้ข้อมูลที่สำคัญในครั้งนี้ ผู้ศึกษาวิจัยให้อิสระกับผู้ตอบคำถามในการตอบคำถาม โดยมุ่งเน้นถึงองค์ความรู้ที่เกี่ยวกับรูปแบบระบบเกียรติศักดิ์ที่ใช้ในการปกครองนักเรียนนายสิบตำรวจของศูนย์ฝึกอบรมตำรวจภูธรภาค 4 เพื่อให้ได้ข้อมูลที่มีความถูกต้องและนาเชื่อถือ การเก็บรวบรวมในครั้งนี้ ผู้ศึกษาวิจัยได้ทำการจดบันทึกและขออนุญาตบันทึกเทปเสียงในการสัมภาษณ์เพื่อให้เป็นไปตามแนวทางที่กำหนดไว้

6. การวิเคราะห์ และการนำเสนอข้อมูล

เมื่อได้ดำเนินการเก็บรวบรวมข้อมูลที่ได้จากการสัมภาษณ์เชิงลึก และจากแบบสอบถามแล้วผู้ศึกษาจะทำการจัดหมวดหมู่ข้อมูล เพื่อการวิเคราะห์และสังเคราะห์โดยวิธีการพรรณนาเพื่อทราบถึงรูปแบบของระบบเกียรติศักดิ์ ที่ใช้ในการปกครองนักเรียนนายสิบตำรวจของศูนย์ฝึกอบรมตำรวจภูธรภาค 4 เพื่อนำข้อมูลที่ได้จากการศึกษามากำหนดยุทธศาสตร์และกิจกรรมในการปกครองนักเรียนนายสิบของศูนย์ฝึกอบรมตำรวจภูธรภาค 4 ให้เกิดความเป็นผู้นำที่มีศักยภาพต่อไป

**สรุปผลการวิจัย**

**1. ด้านมโนสุจริต**

**1.1 คุณลักษณะด้านคุณธรรม** ศูนย์ฝึกอบรมตำรวจภูธรภาค 4ได้มีการปลูกฝังให้นักเรียนนายสิบตำรวจโดยสอนให้เอาตัวรอดได้ตามสถานการณ์โดยฝึกบ่อยๆจนเกินทักษะความชำนาญ มีความอดทนทั้งด้านร่างกาย อดทนด้านจิตใจ อดทนต่อความเจ็บใจพึ่งพาตนเองได้ พร้อมที่จะปฏิบัติหน้าที่ตลอดเวลา รู้จักพอในสิ่งที่มีความพอดีของเรา พอในสิ่งที่มี สิ่งที่เป็นความสุขของเรา กระทำในสิ่งที่เป็นประโยชน์มีคุณค่า ขยันในสิ่งที่ดี ขยันในสิ่งที่ถูกต้องดีงามต้องสามารถพึ่งพาอาศัยกันในทุกสิ่งทุกอย่างสามารถทำงานด้วยความปลอดภัย ตัวเองปลอดภัย ประชาชนปลอดภัย ถูกกฎหมาย สังคมยอมรับสามารถสร้างคนเป็นคนดีได้ ไม่เห็นแก่ตัว มีความเสียสละต้องสามารถหาข้อตกลงกัน หาข้อยุติ หาวิธี หาทางออกที่ถูกต้องต้องรู้ว่าความเมตตาคือการให้ ให้ในสิ่งที่พอจะให้ ปรารถนาให้ผู้อื่นมีความสุข เป็นคนดีรักใคร่กลมเกลียวสามัคคีช่วยเหลือซึ่งกันและกันต้องรู้จักรักษาความไม่ประมาทเสมอชีวิตต้องมีสติวิเคราะห์ใคร่ครวญ ต้องมีสติเตือนตัวอยู่ตลอดเวลาต้องทำการตรวจเช็คความพร้อมของร่างกาย วัสดุอุปกรณ์ อาวุธต่างๆที่จะนำไปใช้ในการออกปฏิบัติหน้าที่ต้องมีสมาธิทำให้จิตมาปัญญาก็จะเกิดความไม่ประมาทก็จะลดลงความไม่ประมาทเกิดจากการที่มีสติรอบคอบสามารถดำรงตนด้วยความยุติธรรม กระทำการด้วยปัญญาสร้างแรงบัลดาลใจให้มีความรักห่วงใยต่อประชาชนต้องมีความรอบคอบเป็นที่สุด ความไม่ประมาทเป็นที่สุดต้องมีความกระตือรือร้นอยู่ตลอดเวลา วินัยต้องมาเป็นอันดับแรกการตรงต่อเวลาถือว่าเป็นเรื่องสำคัญความมีวินัยเป็นสิ่งที่ทำให้เป็นบุคคลที่อยู่เหนือบุคคลธรรมดาความมีวินัยจะทำให้เป็นคนที่เคารพสิทธิของบุคคลอื่นโดยอัตโนมัติ ซึ่งความรับผิดชอบเป็นองค์ประกอบของความมีวินัยต้องรู้จักหน้าที่และทำความดีเพื่อสังคม ต้องสำนึกในหน้าที่กรุณาปราณีต่อประชาชน ต้องมีกตัญญูต่อหน้าที่ก็คือ การเคารพต่อหน้าที่ เป็นคนที่พูดจาไพเราะ การมีมารยาทที่ดีซึ่งเป็น เสน่ห์ต่อผู้ที่พบเห็น ทำหน้าที่ให้ดีที่สุดเต็มความสามารถ แก้ไขปัญหาต่างๆ ให้สำเร็จลุล่วง มุ่งบำเพ็ญตนให้เป็นประโยชน์ต่อประชาชน

**1.2 คุณลักษณะด้านสังคม** นักเรียนนายสิบตำรวจต้องเป็นผู้มีมารยาทรู้จักไปลามาไหว้ เคารพระหว่างผู้ใหญ่ผู้น้อยมีความอ่อนน้อมถ่อมตน มีความรักในศักดิ์ศรี รักในอาชีพตำรวจต้องระลึกอยู่เสมอว่าตนเป็นคนของประชาชน ต้องพิทักษ์รับใช้พี่น้องประชาชนทำให้เป็นที่รักของคนอื่นสามรถรับกับสิ่งที่จะเกิดขึ้นได้ในทุกสภาพ ทุกสภาวะแวดล้อม ยอมรับการเปลี่ยนแปลงมุ่งมันทำให้ดีขึ้นสามารถทำงานเป็นทีมคิดอยู่เสมอ**ว่า**ทำวันนี้ให้ดีที่สุด ทำอนาคตให้ดีที่สุดต้องเริ่มลงมือทำเดียวนี้จะเป็นสิ่งที่ดี อย่าหยุดนิ่งอยู่กับที่ต้องเรียนรู้ตลอดเวลา ต้องมีความพร้อมอยู่ตลอดต้องคิดล่วงหน้าว่าวันหนึ่งต้องทำอะไรต้องวางแผนงานเป็นกลยุทธ์การเป็นผู้นำต้องใจกว้าง ต้องยอมรับฟัง ต้องเปิดใจทำตัวให้เป็นแบบอย่างที่ดี ต้องทำงานด้วยความซื่อสัตย์ยุติธรรมต้องมีวินัย กล้าหาญ อดทนเด็ดขาด รักหน้าที่ยิ่งชีวิตมีจิตสำนึกในความรักในอาชีพตำรวจตั้งใจปฏิบัติหน้าที่ ที่ได้รับมอบหมายเต็มความสามารถ

**1.3 คุณลักษณะด้านการเรียนรู้** นักเรียนนายสิบตำรวจต้องมีความประพฤติดี ประพฤติชอบ ช่วยคนอื่นทำงานมุ่งเน้นให้เป็นคนดีของสังคมไม่เอาเปรียบคนอื่น รู้จักเสียสละเพื่อส่วนรวมโดยเริ่มจากที่ตนเองก่อนต้องรักษาคำพูดยึดถือคุณธรรมต้องไม่เอารัดเอาเปรียบผู้อื่นทำงานที่ได้รับมอบหมายอย่างเต็มที่ยึดมั่นในสิทธิ เสรีภาพ และหน้าที่ตามรัฐธรรมนูญกำหนด ต้องยอมรับและเคารพกฎกติกาของสังคม เป็นมิตรกับประชาชน เป็นคนดีของประเทศชาติต้องสร้างความสามัคคีให้มีอยู่ในหมู่คณะต้องรู้จักหักห้ามใจตัวเอง ต้องอยู่ได้หากได้รับความกดดันต่างๆความเป็นผู้พิทักษ์สันติราษฎร์ต้องมี ต้องเป็นแบบอย่างให้กับสังคม ไม่หลงใหลไปติดอบายมุขมีความรับผิดชอบต่อหน้าที่ที่ได้รับมอบหมายต้องรู้จักพัฒนาตนเองส่งเสริมตัวเองให้มีความรู้ความสามารถอยู่เสมอต้องเป็นตำรวจที่ดีของประเทศชาติมีความสำนึกรักในประเทศไทย ต้องทบทวนจนเกิดจากทักษะในการฝึกฝน ต้องฝึกฝนเรียนรู้จนเกิดความชำนาญ เรียนรู้มุ่งมั่นอยู่ตลอดเวลา มีความใฝ่รู้อยู่ตลอดเวลา ต้องทำงานตามหน้าที่ด้วยความบริสุทธิ์ยุติธรรม ทำในสิ่งที่ถูกต้องดีงาม ต้องเป็นคนเก่งสามารถเอาตัวรอดได้ ทำภารกิจได้สำเร็จ ต้องคิดในลักษณะเป็นบวก ต้องหมั่นศึกษาเพื่อเป็นประโยชน์ในการใช้ชีวิต ในการปฏิบัติหน้าที่ เพราะทุกวันนี้เป็นสังคมที่ก้าวถึงเทคโนโลยี ต้องนำเทคโนโลยีใหม่ๆเข้ามาใช้ในการปฏิบัติหน้าที่จะเป็นการลดความเสี่ยง ซึ่งวิทยาการเทคโนโลยีสมัยใหม่จำเป็นต้องศึกษา เรียนรู้ตามให้ทัน ต้องรู้ว่าการศึกษาไม่มีวันจบสิ้นต้องเรียนรู้และศึกษาตลอดเวลา ผู้บังคับบัญชาต้องส่งเสริมให้ผู้ใต้บังคับบัญชาให้มีความรู้ความสามารถที่จะพัฒนาตนเองได้ ต้องกล้าที่จะตัดสินใจในการแก้ปัญหากับสถานการณ์ที่กำลังจะเกิดขึ้น ต้องแก้ปัญหาที่ต้นเหตุที่ทำให้เกิดปัญหา ต้องอาศัยประสบการณ์การศึกษาการเรียนรู้ ต้องมองให้กว้างไกล มองในสิ่งที่เป็นมุมกว้าง นำองค์ความรู้ที่ได้รับมาไปต่อยอดในสิ่งที่เรามีอยู่ทำในสิ่งที่เป็นประโยชน์ที่ดีงาม ต้องเป็นคนที่ยอมรับความจริงในชีวิต มองคนในแง่ดี มองตัวเองให้มีคุณค่ามีความรักความใส่ใจ ความอยากรู้อยากลอง ทำในสิ่งที่ชอบต้องมีความพอเพียงในการดำเนินชีวิตทำงานอย่างมีความสุข ต้องมีสุขภาพดี ร่างกายที่ดี มีความสุข มีความพอดีทางสุขภาพกายที่ดีมีผลต่อสุขภาพจิตที่ดี ต้องออกกำลังกายเป็นประจำ มีสุขภาพจิตที่ดีร่างเริงแจ่มใสทำงานร่วมกันต้องมีปฏิสัมพันธ์ มีมนุษย์สัมพันธ์ซึ่งกันและกันสุขภาพจิตที่ดีทำให้ร่างเริงแจ่มใส บุคคลรอบข้างมีความสุขมีความร่วมทุกข์ร่วมสุข มีความผูกพัน มีความรักในอาชีพตำรวจ จะทำสิ่งไหนต้องสามารถทำได้ ไม่เดือดร้อน ไม่เกินกำลังความสามารถ ต้องมีจิตสาธารณะที่ต้องการช่วยเหลือบุคคลอื่นต้องมีความเสียสละมีความเห็นอกเห็นใจผู้อื่นไม่เอารัดเอาเปรียบคนอื่น เอื้อเฟื้อเผื่อแพร่ซึ่งกันและกันรู้จักเสียสละต่อส่วนรวมช่วยเพื่อนบ้าน จะเป็นที่ยอมรับของสังคมเราควรจะเป็นผู้ให้ของสังคมนั้น ถ้าสังคมอยู่ได้เราก็อยู่ได้ กานเป็นผู้นำนั้นต้องทำให้คนอื่นเห็นว่าจิตใจมีคุณธรรม มีความเสียสละต่อตนเองและครอบครัว ความเสียสละเป็นแบบอย่างให้กับสังคมมีความกล้ากระทำในสิ่งที่ดีงามในสิ่งที่เป็นคุณธรรม อยากได้ใจลูกน้องจริงๆคุณต้องเข้าถึง ยิ้มแย้มแจ่มใส ไม่ดุเกินไป สามารถพูดคุยได้ทุกเรื่อง เป็นเหมือนพ่อค่อยสอนลูก ต้องเป็นคนที่มีน้ำใจดีงาม ไว้เนื้อเชื่อใจได้ ต้องให้เกียรติซึ่งกันและกัน ต้องเป็นต้นแบบให้คนอื่นทำตาม  มีจิตใจสูง เข้มแข็ง หนักแน่น อดทน  เสียสละ สุภาพ เป็นสง่า เป็นคนมีระเบียบวินัยที่ดี  เพราะตัวอย่างที่ดีมีค่ามากกว่าคำสอน ในการทำงานต้องทำงานเป็นทีมเวิร์ค ต้องรักษาวินัยให้ดี ทำตามระเบียบแบบแผนของตำรวจ ต้องมีวินัยต่อตนเองต่อผู้อื่น เป็นคนที่ยอมรับความจริงในชีวิต มองคนในแง่ดี มองตัวเองให้มีคุณค่า ต้องมีความรักความใส่ใจความอยากรู้อยากลองทำในสิ่งดีงาม ต้องมีความพอเพียงในการดำเนินชีวิต ทำให้เราทำงานอย่างมีความสุข

**2. ด้านความรักเกียรติ** นักเรียนนายสิบตำรวจต้องมีความเชื่อมั่นในตนเอง ศรัทธาในอาชีพ ใช้ชีวิตให้คุ้มค่า ให้เป็นประโยชน์ เป็นคนที่มีน้ำใจ เป็นคนเสียสละ ต้องมีความศรัทธาเชื่อมั่นในตัวเอง ทำตัวให้เป็นแบบอย่างที่ดีต่อสังคม ต้องให้ความรักกับคนอื่นก่อน จึงจะเกิดความรักความเชื่อถือต่อตัวเราได้ ต้องรักษาสัจจะวาจา ยึดสังคมเป็นหลัก ต้องรู้ว่าเราก็เป็นส่วนหนึ่งของสังคม ต้องมีความซื่อตรงความยุติธรรม มีวินัยในตนเองทำตามกฎข้อบังคับต่างๆของสังคม สังคมตำรวจของเรา เป็นสังคมที่มีเกียรติมีศักดิ์ศรีจึงต้องมีกฎระเบียบ มีวินัย มีข้อบังคับ ต้องภูมิใจในอาชีพ ตำรวจเป็นอาชีพที่มีเกียติ ต้องมีความอดทนอดกลั้น มีระเบียบ มีร่างกายแข็งแรง ต้องรู้ว่าตำรวจเป็นอาชีพที่บำเพ็ญตนให้เป็นประโยชน์แก่สังคมแก่ส่วนรวม เวลาใส่เครื่องแบบต้องสง่าเหมือนดังราชสีห์และเกิดความภาคภูมิใจ ต้องรู้ว่าตำรวจต้องทำงานเป็นหมู่คณะ ไม่ว่าสายงานไหน ต้องมารวมกันเป็นหนึ่ง ตำรวจมีระบบชั้นยศ และมีผู้บังคับบัญชา ตำรวจต้องทำงานเป็นทีม ต้องตระหนักในบทบาทหน้าที่ของความเป็นพลเมืองดี ไม่ใช้อำนาจหน้าที่ไปในทางที่ผิด ไม่ต้องไปเบียดเบียนใคร ต้องมีความรักความภาคภูมิใจยึดหมั่นในระบอบประชาธิปไตยอันมีพระมหากษัตริย์ทรงเป็นประมุข ต้องรักเกียรติรักศักดิ์ศรีของตนเอง เป็นข้าราชการตำรวจต้องทำตามกฎหมาย ต้องมีคุณธรรมศีลธรรมเป็นหลักประจำใจ มีความซื่อสัตย์สุจริต ทำให้ประชาชนเกิดความรักความศรัทธา รักในหน่วยงานอาชีพของตัวเอง ต้องมีความรู้ รอบรู้ ต้องมีความคิดริเริ่ม มีความเอาใจใส่ต่อหน้าที่ ต้องเป็นแบบอย่างที่ดี มีความเสียสละ ช่วยเหลือผู้อื่น ต้องครองตนครองงาน เป็นตัวอย่างที่ดี ข้าราชการตำรวจต้องภาคภูมิใจในวิชาชีพ กล้ายืนหยัด กระทำในสิ่งที่ถูกต้องดีงาม ต้องยึดถืออุดมคติตำรวจในการปฏิบัติหน้าที่ จะกระทำการใดๆ จะต้องมีสติทุกครั้ง ตำรวจเป็นอาชีพที่ต้องอยู่กับประชาชน เป็นอาชีพที่ต้องบังคับใช้กฎหมาย ต้องมีความอดทน มีความกล้าหาญในการปฏิบัติหน้าที่ รู้รักษาความไม่ประมาทเสมอชีวิต

**ข้อเสนอแนะ**

1.นักเรียนนายสิบตำรวจต้องมีเกียรติและศักดิ์ศรีเป็นของตนเองต้องมีอุดมคติตำรวจเป็นสิ่งยึดหมั่น

2.การใช้ระบบเกียรติศักดิ์ในการปกครองนักเรียนนายสิบตำรวจนั้นทำให้ได้คนดี มีความชัดเจน ในอุดมการณ์

3.อาชีพตำรวจเป็นลักษณะพิเศษ มีผู้บังคับบัญชา มีผู้ใต้บังคับบัญชา มีทั้งยศ ดังนั้นการใช้ระบบเกียรติศักดิ์ คือเกียรติ เกียรติคือ ศักดิ์ศรี ทำให้เกิดความเคารพระหว่างผู้ใหญ่ และผู้น้อย เกิดวินัยในองค์กร จึงต้องปลูกฝังให้นักเรียนนายสิบตำรวจมีความรักในอาชีพ อาชีพตำรวจและรู้สึกมีเกียรติ

**บรรณานุกรม**

กรมนักเรียนนายเรือรักษาพระองค์.“แนวทางการปกครองบังคับบัญชานักเรียนนายเรือ.” เอกสาร

บรรยายในโอกาสที่คณะครู อาจารย์ นายทหารและนตท.รร.ตท.สปท. เยี่ยมชม

รร.นร. ,24กรกฎาคม 2555.

**บรรณานุกรม**

ชยากรพันธ์หล้า,น.อ.การบังคับบัญชาจัดการและ

ภาวะผู้นำ, นาวิกาธิปัตย์สารฉบับที่ 76

กุมภาพันธุ์ - พฤษภาคม 2552.

น.อ. สุรศักดิ์ประทานวรปัญญาร.น. / คุณลักษณะ

ที่พึงประสงค์ของนักเรียนนายเรือ

โรงเรียนนายรัฐประศาสนศาสตร

มหาบัณฑิต สาขาวิชาการจัดการภาครัฐ

และ ภาคเอกชนวิทยาลัยการบริหารรัฐ

กิจมหาวิทยาลัยบูรพาพฤษภาคม 2557,

2557.

พลตรี บุญสร้าง เนียมประดิษฐ์ , 2002 และ

หลังจากนั้นเส้นทางสู่ศตวรรษที่สามของ

เรา ยุทธศาสตร์โรงเรียนนายร้อยเวส

ปอยต์ แห่งสหรัฐอเมริกา วารสาร

จิตวิทยาความมั่นคง ,2539.

พลอากาศโท หม่อมหลวง สุปรีชา กมลาศน์.

“ระบบเกียรติศักดิ์ของนายเรืออากาศ.”

วารสารวิชาการนายเรืออากาศ. 3 (3) :

2-8 ,กันยายน 2550.

ภัคภณ สนิทสม, ณัฐพล จารัตน์. “คุณลักษณะผู้นำ

ทางทหารที่พึงประสงค์ของกองทัพไทย.”

กรมข่าว ทหารอากาศ กองบัญชาการ

กองทัพอากาศ,2558.

วรัชญา ศิริวัฒน์ “ลักษณะผู้ตามที่มีประสิทธิผลกับ

แนวทางการพัฒนาผู้ตามในยุคปฏิรูประบบ

ราชการ “วารสารพัฒนาชุมชน 44 , ก.พ.

44.

อะดุง พันธุ์เอี่ยม,น.อ. แผนพัฒนา นรจ. 4 ขั้นตอน,

โรงเรียนชุมพลทหารเรือ24 กันยายน

2556.

อาวุธกองทัพเรือ. 7102 , ภาวะผู้นำ พ.ศ. 2541 หน้า 48.

สืบค้นจากออนไลน์

กรมนักเรียนนายเรืออากาศรักษาพระองค์ ประวัติ

ความเป็นมาศาลเกียรติศักดิ์นักเรียนนาย

เรืออากาศ [ ออนไลน์ ] เข้าถึงได้จาก

<http://cadetwing.nkrafa.ac.th/?p=8>

9สืบค้น 4 สิงหาคม 2559.

คอลัมน์เด็ดสัญลักษณ์แห่งเกียรติยศศักดิ์ศรี

[ออนไลน์] เข้าถึงได้จาก

[http://librarianmagazine.com/VOL1 NO7/hornersystem.html](http://librarianmagazine.com/VOL1%20%20%20%20%20NO7/hornersystem.html)

26 สิงหาคม 2558

ทางไปสู่เกียรติศักดิ์ศาลเกียรติศักดิ์ (The Honor

Court) [ ออนไลน์ ] เข้าถึงได้จาก

<http://librarianmagazine.com/VOL1NO7/hornersystem.htmlสืบค้น> 4สิงหาคม2559.

ประวัติ ศูนย์ฝึกอบรมตำรวจภูธรภาค 4 [ออนไลน์]

เข้าถึงได้จาก

<http://www.geocities.ws/tobepolic>

e4/ สืบค้น 5 สิงหาคม 2559.

ระบบเกียรติศักดิ์( Honor System) [ ออนไลน์ ]

เข้าถึงได้จาก

<http://archimedes.utcc.ac.th/wiki/i>

ndex.php/ สืบค้น 4 สิงหาคม

2559.

หน้าที่ รับผิดชอบ ศูนย์ฝึกอบรมตำรวจภุธรภาค

4 [ออนไลน์]

<http://policetraining4.pagebig.com>

เข้าถึงได้จาก5 สิงหาคม 2559.